มีเพศสัมพันธ์กับแฟนแต่ไม่ป้องกันวันที่ 18 ก.พ ซึ่งประจำเดือนมาล่าสุดวันที่ 4-7 ก.พ ไม่ได้ป้องกันแต่หลั่งนอกค่ะ แต่แฟนก็ไม่แน่ใจว่าออกทันไหม แต่ก็ไม่ได้ทานยาอะไรค่ะ หลังจากมีเพศสัมพันธ์มีเลือดออกจากช่องคลอดเลอะกางเกงชั้นในเป็นสีน้ำตาลแต่แค่นิดเดียวนะคะมีเลือดนิดเดียวค่ะ ออกบ้างไม่ออกบ้าง แต่จนวันนี้ยังไม่หายเลยค่ะ คือหนูกับแฟนไม่ได้มีเพศสัมพันธ์มาเกือบๆ 3 เดือนค่ะ
สวัสดีค่ะ เนื่องจากมีเพศสัมพันธ์มาตั้งแต่วันที่ 18 ซึ่งเลยช่วงที่จะกินยาคุมกำเนิดฉุกเฉินได้อย่างมีประสิทธิภาพแล้ว คงต้องสังเกตเรื่องประจำเดือนครั้งต่อไปค่ะว่าจะมาเมื่อไร ถ้าเกิน 35 วันนับจากเดือนก่อนแล้วยังไม่มา แนะนำไปซื้อชุดตรวจการตั้งครรภ์มาตรวจเองเบื้องต้นนะคะ การมีเลือดออกจากช่องคลอดเป็นสีน้ำตาลกระปริดกระปรอยนั้นอาจเป็นผลข้างเคียงจากการตั้งครรภ์ได้ (คือแท้ง) ไม่น่าเกิดเร็วในช่วง 3-4 วัน แนะนำว่าถ้ายังไม่หาย ควรไปพบสูตินรีแพทย์ค่ะ